lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv lv lv lv lv lv lv it lv lv lv lv lv lv lv lv lv lv lv lv ca lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
10. martā sāksies parakstu vākšana tautas nobalsošanas ierosināšanai par apturēto likumu “Grozījumi Likumā par ostām” – ZZ.lv
Vārda dienas svin: Rodrigo, Rauls
andra.ozola@zz.lv - 09.03.2022 - 17:20
Parakstu vākšana tautas nobalsošanas ierosināšanai par Valsts prezidenta apturētā likuma “Grozījumi Likumā par ostām” atcelšanu notiks no 10. marta līdz 8. aprīlim. Jelgavā parakstīties par apturētā likuma nodošanu tautas nobalsošanai varēs četrās parakstu vākšanas vietās, informē Jelgavas pašvaldības Sabiedrisko attiecību pārvaldē.
Iespēja parakstīties tiks nodrošināta četras stundas dienā, arī sestdienās un svētdienās. Parakstu vākšana notiks no pulksten 9 līdz 13 pirmdienās, trešdienās, piektdienās un svētdienās un no pulksten 15 līdz 19 otrdienās, ceturtdienās un sestdienās Jelgavas kultūras namā (Krišjāņa Barona iela 6); Jelgavas 4. vidusskolā (Akmeņu iela 1); Jelgavas 5. vidusskolā (Aspazijas iela 29) un Jelgavas Pārlielupes pamatskolā (Loka maģistrāle 29).
Tiesības piedalīties parakstu vākšanā ir Latvijas pilsoņiem no 18 gadu vecuma. Lai piedalītos parakstu vākšanā, jāuzrāda derīgs personu apliecinošs dokuments – Latvijas pilsoņa pase vai Latvijas pilsoņa apliecība (eID karte).
Vēlētājiem, kuri veselības stāvokļa dēļ nevarēs ierasties parakstu vākšanas vietā, bet vēlēsies piedalīties parakstu vākšanā, tiks nodrošināta iespēja pieteikties parakstu vākšanai savā atrašanās vietā. Kā informē Jelgavas Vēlēšanu komisijas priekšsēdētājs Jānis Dēvics, līdzīgi kā vēlēšanās, arī šoreiz tiem, kas vēlēsies pieteikt parakstu vākšanu mājās, tuvākajā parakstu vākšanas vietā jānogādā pieteikums, un to var izdarīt jebkura uzticamības persona.
Parakstu vākšana vēlētāju atrašanās vietā notiks 8. aprīlī. Piedalīties parakstu vākšanā varēs arī vēlētāji ieslodzījuma vietās.
J.Dēvics piebilst, ka parakstu vākšanas vietās būs jāievēro visas spēkā esošās epidemioloģiskās prasības, tostarp jālieto sejas maska un jāievēro distance. Iedzīvotāji aicināti ņemt līdzi savu pildspalvu.
Noslēdzoties parakstu vākšanai, Centrālā vēlēšanu komisija (CVK) apkopos saņemto parakstu skaitu, parakstu vākšanas rezultātu paziņos Valsts prezidentam un publicēs tos izdevumā “Latvijas Vēstnesis”.
Saturs turpināsies pēc reklāmas.
Ja parakstu vākšanā tautas nobalsošanas ierosinājumu būs parakstījusi ne mazāk kā viena desmitā daļa no pēdējās Saeimas vēlēšanās balsstiesīgo Latvijas pilsoņu skaita jeb 154 868 vēlētāji, CVK trīs dienu laikā būs jāizsludina tautas nobalsošana, kurai jānotiek ne agrāk kā vienu mēnesi un ne vēlāk kā divus mēnešus pēc izsludināšanas. Satversme paredz, ka tautas nobalsošana par apturētu likumu tomēr nenotiek, ja Saeima par to vēlreiz balso un ja par tā pieņemšanu ir ne mazāk kā trīs ceturtdaļas no visiem deputātiem.
Tāpat apturētais likums tiks publicēts un stāsies spēkā, ja parakstu vākšanā tautas nobalsošanas ierosinājumu atbalstīs mazāk nekā viena desmitā daļa vēlētāju.
Satversmē noteikts: Valsts prezidentam likuma publicēšana ir jāaptur, ja to pieprasa ne mazāk kā viena trešā daļa Saeimas locekļu, un šādā kārtībā apturēts likums nododams tautas nobalsošanai, ja to pieprasa ne mazāk kā viena desmitā daļa vēlētāju.
Saturs turpināsies pēc reklāmas.
Lai tiktu nodrošināta parakstu vākšanu tautas nobalsošanas ierosināšanai par apturētā likuma “Grozījumi Likumā par ostām” atcelšanu, 23.februāra Jelgavas novada domes sēdē deputāti noteica trīs parakstu vākšanas vietas Jelgavas novadā.
Lielā iela 14, Kalnciems, Kalnciema pag., Jelgavas nov., LV-3016
Dārza iela 5, Eleja, Elejas pag., Jelgavas nov., LV-3023
Cenu un Ozolnieku pagastu apvienības pārvalde
Stadiona iela 10, Ozolnieki, Jelgavas nov., LV-3018
pirmdienās, trešdienās, piektdienās un svētdienās no plkst. 9:00 līdz 13:00;
otrdienās, ceturtdienās, sestdienās no plkst. 15:00 līdz 19:00.
Saturs turpināsies pēc reklāmas.
Detalizēti iepazīties ar spēkā esošo likumu un paredzētajiem grozījumiem var ŠEIT.
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
“Mēs ziedam” – sieviešu kora “Vizma” 50 gadu jubilejas koncerts
Satiec rakstniekus Grāmatu svētkos Vircavā!
Ražas svētku gadatirgus Jelgavas novadā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.